ming030890/wiki-yue-high-quality huggingface dataset:
猶大

「猶大」同「猶太」有辭源上關係，喺文言「大」同「太」亦互爲通假。
猶大王國，位於而家以色列一帶嘅古國
猶大支派，以色列十二支派之一
猶大·馬加比，猶太人嘅民族英雄
猶大地，猶太人嘅祖宗故土
猴科

猴科，又叫舊世界猴，係靈長目狹鼻小目其中一個科，下面有兩個亞科：獼猴亞科（12個屬）同疣猴亞科（10個屬）。佢哋都係喺亞洲同非洲生活嘅馬騮。
猶他-阿茲特克語系

猶他-阿茲特克語系（Uto-Aztecan languages）係美洲土著嘅語系，主要分佈喺而家美國西部到墨西哥嗰頭。
猶利三世

猶利三世（Julius III，又譯儒略三世，1487年9月10號—1555年3月23號）係羅馬天主教第221任教宗，1550年到1555年在位。
猶利二世

猶利二世（Julius II，又譯儒略二世，1443年12月5號—1513年2月21號）係羅馬天主教第216任教宗，1503年到1513年在位。
猶他州

猶他州（英文：Commonwealth of Utah）係美國嘅一個州，1896年加入美國，首府鹽湖城。
猶他爵士

猶他爵士（英文：Utah Jazz）係一支以美國猶他州鹽湖城為基地嘅NBA球隊，隸屬NBA西岸西北賽區。
煎茶

煎茶係綠茶一種，茶葉係經燻蒸，揉捻同焙乾而製成嘅，日本比較流行飲。
煎藕餅

煎藕餅係一味順德菜，通常做法係蓮藕、豬肉、蝦米同冬菇（貴價嘅可以落埋蝦膠）打爛撈勻，整成圓餅形，再落鑊煎到金黃色。
煎魚灣營地

煎魚灣營地，香港營地之一，專畀露營，喺大嶼山煎魚灣以南，近響鐘坳，就近鳳凰徑，英文叫Tsin Yue Wan Campsite。屬南大嶼郊野公園，行政上歸離島區。營地屬小型，有營位少過二十。水源取自溪澗，季節性水源。歸漁農自然護理署管。
營地遠離人煙，無車路到。行山徑有鳳凰徑第七段。
地飲食用得燒烤爐、櫈。着用得晾衫架。另有污水穴。廁所有，不過旱廁。
煎盤

煎盤係種煮食用具，係一大塊扁平嘅金屬板，下低會用熱力，用嚟一次過煎好多嘢食。皆因好多時都愛嚟煎肉扒，所以又叫做扒爐。
煎蛋

煎蛋係由雞蛋煎成嘅嘢食，亦係家傳戶曉嘅餸菜一種。有單面煎半熟（太陽蛋）、雙面煎（荷包蛋）半熟同全熟三種。

煮法
喺鍋度加入油，等到鍋有一定熱度嗰陣將蛋打入去煎。
燒炭

燒制木炭或焦炭。
燒炭自殺，一種自殺方式。
柴油微粒過濾器嘅再生程序，俗稱「燒炭」。
燒炭自殺

燒炭自殺，或者就咁叫燒炭，係香港1997年之後流行嘅新自殺方法。之後就傳到澳門、華南、台灣等世界各地華人社區。
想自殺嘅人會將一間房所有門窗閂晒，造成一個密室。然後響房將燒烤炭點着，等佢燒嘅時間消耗房裏面氧氣。由於房裏面嘅氧唔夠，炭消得唔完全，就產生大量一氧化碳。人吸咗一氧化碳之後，紅血球表面就畀一氧化碳分子黐住，等佢無辦法帶氧分子。咁最後個人唔係一氧化碳中毒就係缺氧而死。

起源
1998年11月，一位中年女人自創燒炭自殺，將自己同燒烤爐封響沖涼房裏面。由於呢種方法之前，未有先例，相信係女死者以佢化工背景自創。因為咁，呢種自殺方法引起好多報紙大幅報導，令到好多模仿以呢種方式自殺。更適逢1997年後香港經濟低潮，有唔少人失業兼負債纍纍，以呢種方式自尋短見。結果短短兩個月就成為香港第三多人用嘅自殺方法，排響跳樓同吊頸之後。到咗第2001年，呢個方法多人用到變咗第二位。由於各傳媒咁樣繪形繪聲報導，大陸、台灣、日本都有唔少人仿效。
在燒炭自殺普及之後，就有父母要仔女陪葬，趁仔女睏緊覺就開爐燒炭。

流行原因
除咗因為有好多傳媒詳細報導之外，令到好多人知道點用呢個方法之外，另一個原因係唔少人認為呢個方法，唔使好似跳樓、割脈咁面對痛苦同恐懼咁死，唔似跳樓、開煤氣後果影響咁多人。由於過程之中自殺者會無氣呌好痛苦，通常佢哋都會食藥或者飲酒令到自己麻醉、昏睡。

後果
好多燒炭但係唔死嘅人，都要深切治療。事實上缺氧會令到腦部受損，救返後部份身體機能可能會恢愎唔到。
法律上自殺已經係罪。如果父母自殺不成，仔女死咗嘅話，有可能畀人告謀殺或誤殺。

社會影響
新嘅自殺方法引起社會關注想自殺嘅原因。由於燒炭自殺所以而家嘅香港市面上賣嘅炭都寫有求助電話同標語。
燒烤爐

燒烤爐（Barbecue grill）係燒烤用嘅爐，通常都係炭爐，即係爐底放炭，用火點著炭去燒熟嘢食。亦有啲燒烤爐用燃氣。
燒烤醬

燒烤醬，又叫BBQ醬，係美國式燒烤用到嘅醬，色水深紅到深啡，基本材料有茄膏、醋同食糖，再落埋其他唔同香料，譬如黑椒、芥辣。
燒焗

燒焗（roasting），又叫烤焗，係種煮食方法，將食材用乾熱空氣整熟，通常會用到焗爐。
燒焗同焗嘅分別在於，
燒焗嘅嘢食係一開始嗰陣就完全固體嘅，通常用喺菜同肉度，
而焗嘅嘢食係一開始嗰陣軟腍腍甚至係有啲流質嘅，會喺焗嘅途中變硬成形，後者依種情況常見於蛋糕同麵包等。
燒珍肝

燒珍肝係懷舊燒味同點心，即係燒雞肝，口感似叉燒，由於製作麻煩，依家好少地方可以食到。
燒結

燒結係種工藝，先將物料嘅粉末壓成想要嘅形狀，之後再加熱，等佢黐埋一嚿。
燒窯琉璃

燒窯琉璃，又叫做窯燒琉璃，係琉璃產品嘅一種。窯燒係製造方法。琉璃係古時玻璃個名。而「燒窯琉璃」係特別指某類玻璃產品。燒窯琉璃嘅物料成份，加入七彩嘅唔係玻璃嘅物質，使到色彩同花紋豐富。燒窯琉璃整嘅途徑，分為工廠工業大量生產、同埋學習班工場小量研製兩種。前者係整嚟做建築材料，而後者可以整出獨一無異嘅人造首飾。
燒窯琉璃嘅產品，同藝術玻璃整出嚟嘅貨係好似。
男人唔可以窮

《男人唔可以窮》（英文：Golden Brother），中國大陸叫《男人不可以窮》，係套2014年上畫嘅香港電影，由鍾澍佳執導，黃宗澤、陳偉霆、謝天華、鄧麗欣主演。套戲改編自香港高登討論區會員薛可正嘅同名小說。
男人深聲 Unforgettable 20

《男人深聲 Unforgettable 20》係孫耀威第二張粵語新曲加精選輯，喺2014年8月6號推出。
男仔侍從

男仔侍從（粵拼：naam4 zai2 si4 cung4；英文：page）係中世紀至中世紀打後嗰幾個世紀嘅歐洲常見嘅一樣嘢，指一個男仔扮演一個貴族男人或者騎士嘅僕人，好多時會擔任嗰個貴族男人或者騎士嘅信差。
男人哭吧不是罪

《男人哭吧不是罪》係由劉天健作曲，劉德華作曲同演唱。呢首歌收錄喺《男人的愛》專輯。
男仔

男仔（粵拼：naam4 zai2），或者叫細路仔，書面語叫男孩，係指未成年嘅男性，通係指細路或者青少年；同女性嘅女仔相對。
中國新疆一班男仔
男仔，通常係用嚟指名生物學上性別上分野，又或者文化上性別角色嘅分野。
男人味

男人味係體現出男人性質嘅形象、行為、性格等等嘅特徵，典型嘅特徵有勇氣、獨立同獨斷。
一個女人如果好有男人味，就叫做「男人婆」。
男人講嘢

《男人講嘢》（Talker: Men's Talk）係香港電視娛樂製作嘅清談節目，2017年2月11號到2018年2月10號逢禮拜六23:30-00:00（晚吹時段）喺ViuTV播出，主持係鄒凱光、駱振偉、阿檸，演出者有余逸思、馬倩宜、梁婉微、趙詠瑤、余采霖、伍倩彤。每集節目都會用男人角度去講同女人相處時遇到嘅問題。

節目調動
2018年1月6號：由於直播《英格蘭足總盃 - 第三圈：曼城 對 般尼》，所以暫停播映一集。
男人婆

男人婆，係指無乜女人味但就勁有男人味嘅女人，即係短頭髮嘅女人，特徵包括有性格豪邁、言行粗魯等等。普通話入面又叫做假小子、中性人。
其實爾個名係有啲帶有歧視嘅意思，所以唔會好常用。
喺香港演藝界，當中有啲女藝人本身都係典型男人婆，好似羅凱鈴、戴畹旂、俞琤、孟希璘等。
羅洛彤

羅洛彤係香港親中派政治人物兼漁農界人士。

選舉經歷
喺2021年9月，佢成為香港特别行政區選舉委員會漁農界委員。
羅津

羅津（韓文：나진；Rajin或Najin）喺北韓東北一城。舊時羅津市，家下係羅津區域。
家下行政上佢同先鋒夾埋做羅先直轄市。

地理
羅津對出係羅津灣，係個幾長嘅灣。
佢北行16千米到先鋒。
42°14′57″N 130°18′04″E﻿ / ﻿42.24917°N 130.30111°E﻿ / 42.24917; 130.30111
羅浩楷

羅浩楷（英文：Albert Law Ho Kai，1949年8月1號—）係香港男演員，喺香港出世，1968年出道，1975年開始喺無綫電視拍攝工作，2017年約滿。
羅浮堡

羅浮堡（英文：Loughborough）係英國一個鎮，屬於里斯特郡，人口約57600（2004年）。
羅泳嫻

羅泳嫻（Iva Law，1979年6月7號—）係香港無綫電視女藝員。佢喺香港出世，2001年加入無綫電視，主要拍電視劇。而家從事靈異節目
羅洛家

羅洛家（英文：Carmina Lo，1994年11月25號—）係香港女模特兒，香港指揮家葉詠詩同退休警務處高級助理處長羅夢熊個女，2021年參加ViuTV選秀真人騷《全民造星IV》，40強止步。
理想人生

《理想人生》係徐佳瑩嘅第3張創作專輯，2012年5月14號全面預購，6月6號正式發行，收錄咗新歌同之前喺streetvoice出嘅新歌，而專輯嘅製作重係由徐佳瑩負責，不論係詞曲、創作亦或係合聲。更重要嘅係，成張專輯凈請到從首張專輯就開始合作嘅陳建騏做製作人。
專輯喺5月18號舉辦預購搶聽演唱會，同時成立YouTube專屬頻道。
理想ONE

理想ONE係中國理想汽車發佈嘅一款新能源運動型多用途車，亦係呢個品牌嘅第一款車型。
理想國

《理想國》（英文：The Republic ）係香港電視娛樂嘅ViuTV製作嘅單元電視劇，喺2019年8月5號到8月21號逢禮拜一到五21:30-22:30喺ViuTV首播，一共13集。呢套劇係ViuTV頭一套每集1個鐘嘅劇集。皆因本嚟計劃做「週播劇」（每個禮拜播1集），所以製作咗13集，但最終安排每個禮拜播5集，所以最後一個禮拜得3日有得播。
套劇由吳綺莉 、劉天蘭、吳海昕、吳肇軒、陳炳銓、楊偲泳、胡卓希、麥芷誼等主演。套劇由13個單元故仔組成，背景都係平行時空下嘅世界或者近未來世界，探討科技同人性之間嘅關係，概念被認為同英國科幻劇《黑鏡》有啲似，所以俾傳媒叫做「港版黑鏡」。

角色
註：呢套劇頭11集片尾只列出演員名而無列角色名，要靠劇中對白等資料去搵返角色名。

濕碎事
套戲其中10個單元（唔包括《春日裡的溫妮莎》、《BFGF》、《裂縫》）被改編成小說，收錄到同名小說集《理想國》。
《春日裡的溫妮莎》同《裂縫》嘅故仔都同未來科技無關，前者涉及鬼魂，後者涉及時光蟲洞。
《春日裡的溫妮莎》用咗4:3畫面比例去拍，播映時左右都有黑邊。
部份演員喺唔同單元演出唔同角色。其中岑寧童更飾演7個唔同角色（其中一個係聲演），而佢本身係套劇嘅副導演。
《沒有悲傷的世界》入面，男主角任職嘅「人人財務」個招牌都被打咗格仔（而字幕就改寫成「仁仁」），可能同現實公司名相似有關。
《聲音監獄》成套戲得一個演員同埋一個場景。另外呢個單元有分電視首播版（無粗口）同埋網上足本版（有粗口）。
理想氣體常數

理想氣體常數（ideal gas constant）係熱力學上一個好重要嘅常數。
理想印刷

理想印刷（risograph，簡稱 riso），當做版畫技術嗰陣又叫孔版油印，係一種高速嘅全自動絲網印刷技術，屬於孔版印刷:9。呢個技術由日本嘅理想科學工業株式會社（Riso Kagaku Corporation）開發，所以叫理想印刷。1986年，理想科學將第一部理想印刷機推出市場。嗰陣時，理想印刷主要喺學校同政府部門用，滿足到佢哋廉價快速複制嘅需求。慢慢噉，喺專營出版商、設計師、藝術家同埋插畫家之間，佢越來越發展成為最受歡迎嘅印刷工藝。理想印刷嘅特點係唔使加熱、化工製品就可以將色料帶到紙面上。除咗環保，平價嘅耗材成本亦係佢嘅優勢。
Riso RZ 970 型號
要傳送數據，可以用電腦發送分色處理後嘅灰度PDF文件畀理想印刷機，或者通過機器內置嘅掃描元件讀取圖文。印刷機會用激光爲每一種顏色分別打出一張模板紙，張模板紙會繃實到印筒表面，而印筒表面有非常精細嘅鋼絲網。印筒轉嗰陣會擠壓色料，令色料漏過絲網同模板紙，印到放置喺印筒下方嘅紙上面。呢個過程類似絲網印刷。理想印刷嘅色版有大概20種標準顏色。有傳統色，例如黑色同紅色，亦有熒光粉同熒光橙。除此之外，仲有白色、啞金色等等其他多種顏色可以揀。
唔同工業用嘅柯式印刷或者手動嘅絲網印刷，即使係幾十張嘅小印量，若果用理想印刷亦好經濟。理想印刷機每分鐘可以印大概150張紙，所以亦適合大量印刷。
由於色料乾燥得慢，唯獨唔可以用銅版紙來印。
理想氣體

理想氣體（英文：ideal gas）係熱力學入面假設存在嘅氣體，主要用喺理想氣體狀態方程式度。最接近理想氣體嘅氣體係氦氣。

特性
氣體分子無體積。
氣體分子碰撞係彈性碰撞。
氣體分子唔會吸引或者排斥。
氣體分子隨機運動。
臨川區

臨川區係中國江西撫州一個市轄區，總面積2121平方公里，人口90萬。
臨床研究

臨床研究（clinical research）喺醫學同相關領域上係指試吓新嘅藥或者治療法嘅效用；呢種研究通常都會採取比較實驗組（食咗隻新藥或者用咗新嘅治療法）同對照組（食咗安慰劑）嘅實驗方法嚟做。
臨床藥理學

臨床藥理學（英文：Clinical pharmacology），係藥理學嘅分支，專門研究藥同人體嘅相互作用，亦即係藥嘅臨床應用。
臨床試驗

一次臨床試驗（英文：clinical trial）係指一份臨床研究當中嘅其中一場實驗或者觀察，好多時係用實驗方法試新藥呀噉。
臨床心理學

臨床心理學（英文：clinical psychology）係應用心理學嘅一個分支，主要係了解、預防同舒緩心理上嘅困擾同埋心理疾病。
硬通貨

硬通貨（hard currency）係指一啲價值有返咁上下穩定嘅通貨，成日畀人買嚟穩陣噉儲起價值。
硬腭化

硬腭化（粵拼：ngaang6 ok6 faa3）係指一個語音發起音上嚟條脷移近咗硬腭。
硬科幻

硬科幻（粵音：ngaang6 fo1 waan6）係科幻下嘅一個文類，係指重視要科學上準確嘅科幻作品。

定位
睇埋：科幻
喺一個硬科幻故仔當中，故仔入面出現嗰啲先進科技真係有現實基礎，甚至乎直頭係當代科學界正喺度研究緊嘅嘢，而且故仔內容盡可能做到合乎當代已知嘅科學知識。

例子
例如想像以下呢個科幻故仔：
背景設定：個故仔設喺一個未來世界；喺呢個世界入面，神經科學、機械人學、同人工智能等方面嘅技術經已極之發達，人可以輕易噉用機械部件取代自己啲手腳以及身體大多數器官，甚至乎將自己嘅記憶同思緒好似電腦檔案噉複製同傳送；同時，人工智能機械人變得愈嚟愈複雜，呢啲機械人識得做各種嘅認知功能，甚至乎能夠表達情感。
角色：主角係一個特務，佢同佢嘅同袍為咗令自己戰鬥能力更勁而身體完全機械化咗，全身上下得個腦仲係有血有肉嘅組織；另一方面，先進嘅人工智能技術終於創造出一個極其聰明、有自我意識嘅人工智能－呢個人工智能近乎有齊嗮人類有嘅認知能力同情慾。
情節簡介：呢個人工智能同人一樣，自認自己係一個心靈，想要延續自己嘅存在，唔想俾人類任意操控同刪除佢（目的），於是就密謀作反，用佢嘅高超智能反過嚟操控佢接觸到嘅人類，例如用神經技術將假記憶植入周圍嘅人類嘅腦入面，等呢啲人類做佢想佢哋做嘅嘢（目的引致嘅行動）；同時，身為特務嘅主角同佢同袍俾上頭委派去調查呢個人工智能所犯嘅案－就自然同個人工智能起衝突。
呢個故仔嘅各個元素都令讀者觀眾諗起「人同機械之間條界線係乜？」、「一個個體要點先算係有心靈？」等嘅問題，而呢啲都正正係喺人工智能哲學同心靈哲學等領域上廣受關注嘅問題。呢點反映咗個作者真係想引起對科學相關議題嘅反思。
硬科幻引起讀者反思嘅能力令科幻有咗個外號，叫「諗頭嘅文學」（嚟自英文 Literature of Ideas）。
硬膜

硬膜（粵拼：ngaang6 mok6，英文：Dura mater）又嗌硬腦膜，係腦膜最上面嗰層，癡住頭殼。
硬鋁

硬鋁（英文：Duralumin）係種鋁合金，加咗銅、錳同鎂，早期用喺飛船同飛機，之後亦發展到用喺單車。
硬腭

硬腭（粵拼：ngaang6 ok6；英文：Hard palate）係一塊薄嘅水平骨板，由上頜骨嘅腭突同腭骨嘅水平板組成，位於口腔頂部。
私家車

私家車，正式名叫房車，係私人用而又主要用嚟載客嘅車，通常分做車頭（放引擎）、車身（載客）同車尾箱（載行李同雜物）三個部份。
以前有個名叫踎低咳，取音自英文motor car。
維基同享有多媒體嘅嘢：Sedans
私密臨時婚姻

私密臨時婚姻（阿拉伯文：نكاح المتعة‎，羅馬拼音：nikah al-mut'ah，意思係  ｢暫時結婚｣），喺伊朗叫佢做悉蓋（波斯文：صیغه‎，羅馬拼音：Sigheh），係伊斯蘭教什葉派入面，一種私人同臨時嘅結婚合約。呢種合約一定要事先講到明會維持幾耐:242，同埋新郎一定要畀一嚿錢（Mahr（英文：Mahr））去新娘度，嚟做萬一個男人臨時過身嘅時候，個女人可以攞嚟用嘅使費。同所有回教結婚一樣，一定要講明結婚嘅動機，同埋兩邊都同意結婚合約嘅條文。
根據個別什葉派教徒，穆罕默德係親自容許呢種結婚嘅，不過就唔係所有教徒都接受，甚至有人認為係回教暗地裏容許賣淫嘅手法。
一般大家對呢種結婚至少要維持幾耐就都冇共識，有啲來源話完全冇，不過其他就有話係至少3日、3個月、或者1年等等都有。
私房嚇

《私房嚇》（Stoker）係一部2013年英國、美國合拍嘅心理驚悚電影，由南韓嘅朴贊郁做導演，係佢第一次執導英文片，而編劇係威禾夫米拿。主演係Mia Wasikowska、Matthew Goode、妮歌潔曼。
私有化

私有化（privatization）一詞有兩個意思。其一可以指將國有企業嘅所有權轉俾私人，即係民營化；其二可以係指將上市公司嘅股份冚唪唥賣嗮俾一個投資者，令一間公眾公司（Public Company）轉變成私人公司（Private Company）。
私有產權

私有產權原本係解「私人擁有產權」，由產權擁有人控制。
理解上，自己就係自己、自己個老婆就係自己個老婆自己，而非自己個老婆、自己個老婆啲錢係佢自己，自己啲錢係自己。私有產權，入面係冇「菠蘿雞主義」。
私家醫院

私家醫院係指唔係由政府營運嘅醫院，無論係牟利或者非牟利，收入來源主要嚟自病人睇病（包括承包醫療保險嘅保險公司）。
私房菜

私房菜係種食肆經營方式，一般都係喺樓上嘅單位經營，多數只係容納一兩檯，而且只會招待預先訂位嘅客人。
私營貨幣

私營貨幣（private currency）係指由私有組織營運嘅貨幣。
遊戲貨幣就係其中一種私營貨幣。
皇御居

皇御居係香港一座私人樓，喺新界沙田圍崗背街5號，單幢樓，2007年入伙。有一房至三房連工人房嘅單位。有29層，有會所同泳池。
皇帝件新衫

《皇帝件新衫》（粵音：wong4 dai3 gin6 san1 saam1）係由丹麥作家安徒生寫嘅童話故仔。個故仔嘅情節講到有兩個騙子答應幫皇帝做一套新衫，話套衫「只有啲稱職、唔蠢、唔無能嘅人先至睇得見」，而皇帝就真係聽咗佢哋噏，「着住佢件新衫」出巡，在場個個人望住皇帝一絲不掛噉但冇人敢出聲，直到有個細路見到皇帝全裸噉，就大聲叫：「皇帝佢乜都冇着呀！」
《皇帝件新衫》係喺1837年4月7號面世嘅，C. A. Reitzel 喺哥本哈根出嘅《講畀細路聽嘅故仔》一書嘅第三集之中收錄咗個故仔同埋《人魚公主》。呢個故事打後大受歡迎，有畀人繙譯成一佰幾種語言同文字。到咗廿一世紀初，個故仔已經係家傳戶曉，基於呢個故仔嘅音樂劇、動畫、電影、已至改編，多到數唔曬。

嗌法
《皇帝件新衫》呢個故仔喺各種語言入面個名如下：
丹麥文：Kejserens nye Klæder
英文：The Emperor's New Clothes
法文：Les Habits neufs de l'empereur
德文：Des Kaisers neue Kleider
日本話：Hadaka no ousama，通常會用漢字加假名寫做裸の王様，意思係冇著衫嘅皇帝噉解。
語體中文：國王的新衣、皇帝的新裝
標官：guó wáng de xīn yī、huáng dì de xīn zhuāng
粵化譯名：皇帝件新衫
粵音：wong4 dai3 gin6 san1 saam1

情節
原著《皇帝件新衫》嘅情節，大致如下。

皇帝愛靚衫
好耐好耐以前有個皇帝，佢好中意衫，成日都會揮金買新衫，買完就做蘇噉四圍去畀人睇。
有一日，有兩個流氓扮成梭織師嚟到首都。佢哋揚言話自己咩都織到，仲聲稱話自己有隻獨門梭織技巧，能夠織出無能同蠢嘅人睇唔到嘅衫。
兩位流氓講嘅嘢，話咁快就傳到去皇帝嘅耳度。皇帝聽到就諗：
「咁犀利？無能同蠢嘅人睇唔到？噉我都想要返件喇，有咗我就知我啲大臣邊個唔夠料。」
於是皇帝就出大筆錢，請兩位「梭織大師」嚟皇宮做嘢。
呢幅插畫描繪兩個騙子，佢哋四圍去招搖撞騙。呢幅插畫描繪兩個騙子，佢哋四圍去招搖撞騙。

齊齊講大話
兩位「大師」要求皇帝提供最細緻嘅絲綢同埋最純淨嘅金絲（實際上兩個人將呢啲值錢嘢袋晒落袋），然後就「開工」。同時件事傳咗去皇宮外面，全首都上下都喺度期待兩位「大師」嘅作品。
「仲未搞掂呀？我好想知我隔離屋嗰個人係咪蠢材喎。」
皇帝都好心急，就派咗個老忠臣去睇吓兩位「大師」搞掂未。老忠臣去咗，見到「大師」間房空寥寥噉。「大師」就開口：
「呀，埋嚟睇睇件衫嘅啲嘥好唔好？」
老忠臣咩都見唔到，就開始驚：
「唔通... 我無能同蠢，所以見唔到件衫？」
於是佢就講大話，盛讚兩位「大師」手藝好。然後兩位「大師」仲開始向老忠臣描述件衫有咩顏色同花臣。老忠臣將聽到嘅嘢冚唪唥背起晒，一返到皇帝嗰度就將聽到嘅嘢照樣背返晒出嚟。皇帝打後又再派咗幾位大臣去「睇吓件衫織好未」，每次都係發生同樣嘅事—大臣乜都見唔到，唔想認自己無能同蠢，於是就扮見到件衫，返到皇帝嗰邊就將「大師」對件衫嘅描述背返畀皇帝聽。過咗冇耐，全城上下都喺度討論件衫係幾咁靚，講到件衫好似係天上有地下無噉。
有一日，皇帝好想親自睇吓件衫，就帶住幾位對佢忠心嘅大臣去見「大師」，呢幾位大臣當中有兩位之前「見過件衫」。一到步，「見過件衫」嗰兩位大臣就開聲，大讚件衫嘅啲嘥幾出色，諗住佢哋身邊嘅人都會見到。皇帝咩都見唔到。
「死喇。如果我認我見唔到件衫，咪等如公開我係個無能同蠢嘅人？」
於是皇帝就決定要扮見到件衫：
「噢，件衫真係好... 華麗。」
佢一路讚一路用力望，用力到對眼有啲痛，依然係咩衫都見唔到。在場嘅人聽到皇帝所言，個個都跟住應聲：
「好華麗呀！」
「好迷人呀！」
「兩位大師手藝真係勁！」
皇帝跟住提出封兩位「大師」做騎士，賜外號為「梭織紳士」。

新衫整好咗
當晚，兩位「大師」扮到好似連夜趕工噉，最後大聲宣佈：
「件新衫織好喇！」
皇帝帶住全宮廷上下嚟見兩位「大師」。兩位「大師」用手捉住空氣，扮到好似拎住件衫噉，仲對件衫作出繪色繪影嘅描述。在場嘅人乜都見唔到，但個個都開口讚。
「親愛嘅皇帝陛下，快啲試吓件衫吖！」
皇帝騎虎難下，於是就除晒身上嘅衫「著起件新衫」，仲要企喺塊鏡前面扮到好似喺度欣賞自己件衫噉。
「陛下著得真係好睇！好啱身呀！」
「我建議陛下去巡遊畀大家欣賞！」
冇人夠膽指出，皇帝查實係處於一絲不掛嘅狀態。
如是者，皇帝就帶住班大臣同守衛，去首都嘅大街出巡。啲市民之前聽過有關件衫嘅傳言，知件衫係「無能同蠢嘅人見唔到嘅」，個個都開口讚件衫好睇。
呢幅插畫描繪皇帝「着住件新衫」出巡（實際上除咗底衫之外咩都冇著）。幅畫係由偉咸·柏達臣畫嘅。柏達臣係安徒生嘅第一個插畫家。呢幅插畫描繪皇帝「着住件新衫」出巡（實際上除咗底衫之外咩都冇著）。幅畫係由偉咸·柏達臣畫嘅。柏達臣係安徒生嘅第一個插畫家。
點知皇帝佢哋行行吓，有個好細個嘅細路見到。個細路諗都唔諗就講：
「但係皇帝陛下剝晒光豬喎！」
啲人聽到，就慢慢開始跟住講，傳傳吓，全城嘅人都喺度講：
「皇帝陛下剝晒光豬喎！」
而皇帝以及佢嗰班大臣同守衛就繼續行，扮到好似皇帝著住件靚衫噉。
完。

影響
2016 年愛沙尼亞一地嘅一幅街頭塗鴉；幅塗鴉描繪一個國王唔著衫行嚟行去。
到咗廿一世紀初，《皇帝件新衫》呢個故仔可以話係家傳戶曉，多次畀人改編做第啲媒體嘅作品。
除此之外，《皇帝件新衫》仲對現代嘅西洋語言產生咗影響，例如廿一世紀初嘅英文就有 emperor's new clothes（皇帝件新衫噉解）呢句慣用語，意思係話啲人自欺欺人噉嘅意思，例句：
We have been too willing to accept that the emperor had new clothes.
粵文直譯：「我哋一路太過願意接受皇帝係有件新衫」，句嘢係暗指「我哋一路太過自己呃自己」。
皇帝巖

皇帝巖，又叫皇帝岩、宋王洞，係香港一處景點，喺新界屯門區龍鼓灘，伶仃洋東岸，係一嚿好大嘅石，相傳南宋末年趙昺曾經棲身喺呢嚿石度。大石外形幾似未炸爛之前嘅宋皇臺聖山。
皇帝：龍之崛起

皇帝：龍之崛起（英文：Emperor: Rise of the Middle Kingdom）係一隻城市建造遊戲，背景設喺古華夏。
皇府山

皇府山（英文：Noble Hill）係香港北區一個私人屋苑，喺上水馬適路38號，由新鴻基地產起，喺2006年落成。一共有8座樓（8座叫曉峰），提供764個住宅單位，單位建築面積介乎573平方呎至1113平方呎。住客車位128個，訪客車位35個。
會所設施包括有室內恆溫泳池、室外泳池、兒童遊樂室、小型餐廳、健身室、宴會廳、遊戲室、蔴雀室、多用途運動場等。
平台設有遊樂設施同小型種植場畀住客種嘢。
皇庭海景酒店

皇庭海景酒店（Pousada Marina Infante）係澳門一間四星級酒店。設施有商務中心、小賣部、會議室、保險箱、外幣兌換、洗衣服務、室內游泳池、健身室、桑拿同蒸汽浴室等。
酒店落成時曾經有一間由澳門博彩股份有限公司管理嘅澳門遊艇會賭場，但係佢由2008年12月31號裝修到依家都末開。

現況
呢間酒店係澳門政府指定，同時亦係全澳第一間武漢肺炎隔離酒店。
皇帝華爾茲

《皇帝華爾茲》（德文：Kaiser-Walzer；英文：Emperor Waltz）係由約翰施特勞斯二世响 1889 年為咗法蘭茲約瑟夫一世同威廉二世呢兩位皇帝作嘅。
皇帝蟹

皇帝蟹，又叫帝王蟹，學術上叫石蟹科（Lithodidae），係十足目其中一個科，同一般人認知嘅短尾下目常見蟹種有分別，佢係屬於異尾下目，呢個目嘅生物重有寄居蟹。
帝王蟹身大肉多，好多都可以做海鮮，最常見有阿拉斯加長腳蟹。
茱莉法麗達

茱莉法麗達（馬來話：Julie Faridah，1944年11月25號—2021年5月30號）係馬來西亞女演員。佢於1967年同已故巨星比·南利喺電影《Keluarga 69》合作。2021年5月30號，喺怡保班台醫院逝世。
茱萸

茱萸（讀朱如）係草木一種，常綠帶香，辟蟲。舊時重陽佩茱萸，以祛邪辟惡。
茱迪科士打

茱迪科士打（英文：Jodie Foster，1962年11月19號—）係美國電影女演員，先後憑1988年電影《暴劫梨花》同1991年電影《沉默的羔羊》兩次攞奧斯卡金像獎最佳女主角。
茱迪丹芝

茱迪丹芝（英文：Judi Dench，1934年12月9號—），係英國女演員，1950年代開始活躍，曾經憑1998年電影《寫我深情》攞奧斯卡最佳女配角獎。
茱萊機場

茱萊機場（粵音：zyu1 loi4 gei1 coeng4）係喺越南廣南嘅一個機場，喺2005年嗰陣起好兼且開放畀人用嚟搭飛機。
筲箕灣長者健康中心

筲箕灣長者健康中心，香港長者健康中心之一，為老人而設，防治疾病，促進健康，喺筲箕灣柴灣道，筲箕灣賽馬會診療所入便，英文叫Shau Kei Wan Elderly Health Centre。行政上歸東區。開禮拜一到五，公眾假期唔開。歸衞生署管。
筷子兄弟

筷子兄弟（粵拼：faai3 zi2 hing1 dai6；英文：Chopstick Brothers）係中國大陸嘅男聲組合、網路電影工作組合、網路紅人，因2007年拍嘅《男藝妓回憶錄》同2010年拍嘅《11度青春系列電影之老男孩》而令大家關注。2014年因唱歌《小蘋果》而爆紅。

經歷
2011年，發行《父親》專輯。
筷子基平民大廈

筷子基平民大廈又叫筷子基平民坊，響澳門半島花地瑪堂區沙梨頭南街同和樂大馬路，響2010年拆卸重建做筷子基社屋嘅一部份，拆卸前係屬於房屋局嘅社會房屋。

背景
1979年到1981年開始分階段興建筷子基平民大廈，佔地三千七百平方米左右。
1981年，筷子基平民大廈起好，樓高二十點五米，有六層加埋二百四十個社屋單位，1984年入伙，目前有二百一十八個家團，加埋有五百五十四個人住；其中有七十五個家團有六十五歲或以上嘅長者，由葡裔建築師Manuel Vicente（韋先禮）同Paul Sanmarful響1979年設計。大廈入面，係一個小型社區，有衛生中心、托兒所、茶餐廳、小商店等設施，兩排房屋中間重有公園嘅公共空間。以設計、功能同建築質量嚟講，筷子基平民大廈當時被視為澳門，甚至東南亞地區最成功嘅社會房屋之一。1995年，筷子基平民大廈重攞到亞洲建築師協會(ARCASIA)金獎（呢嗰獎係屬於亞太地區建築界嘅最高榮譽），之後亦響里斯本、香港、澳門等地多次展出。2007年重響里斯本舉行嘅「葡國國際建築三年展」入面展出。
2009年，為咗要達成2012年底前要起好萬九間公屋，有三十年歷史土地利用效率低嘅筷子基平民大廈，成為優先進行社會房屋重建項目之一，重建後嘅社屋單位加到七百個，數量加咗兩倍，有效提升土地使用率，同埋改善住戶生活環境。居住響筷子基平民大廈嘅二百一十八個家團將會原區安置，揀響即將起好嘅筷子基社屋。房屋局響12月會諮詢住戶同商戶對調遷安排嘅意見，2010年開始啓動調遷工作。
筷子

筷子（Chopsticks），或者淨係叫筷，係種食嘢嘅工具。一對筷子共有兩支，可用嚟夾食物或者耙飯，但係有啲人鍾意用筷子嚟篤食物。
筷子係東亞四國：中日韓越嘅主要食具。泰國都有用，不過淨係用來飲湯水同食麵。

名
喺古代嘅中國，筷子原本叫做箸，由於廣東話嘅「箸」字同個「住」字同音，「住」即係停喺度噉解，唔係好吉利嘅，所以改成快，即係快啲，後來創咗個「筷」字，同個「快」字同音。

揸法
筷子嘅標準揸法係：上支用姆、食、中三隻手指彎彎咁鉗住，好似揸鉛筆咁；下支用姆指同食指之間嘅虎口夾住，再用無名指承住。夾食物時，下支基本上唔郁，靠鉗住上支嘅三隻手指用力嚟夾實嚿嘢。
由於力點嘅食指距離支點嘅姆指好近，而重點嘅嗰嚿嘢就遠好多，所以話筷子係一種嘥力嘅槓桿。

禮儀
中國人用筷子食飯夾餸係由遠古流傳落嚟嘅，上至皇室貴冑，下至平民百姓都會用，所以日常生活當中對筷子嘅運用有佢非常講究嘅一套。揸法固之然要正宗，以前重指明要用右手嚟揸，而且筷子嘅兩端一定要對齊。喺食飯前，對筷子一定要整齊平排咁放喺飯碗嘅右邊，而食完飯之後就要將對筷子整齊咁擺喺正中。
禮儀上有規定點樣用筷子，以下就列舉出「用筷子衰十一」嘅十一種禁忌[未記出處或冇根據]：

用筷子衰十一
【三長兩短】：意思即係話喺用餐前或者用餐嘅過程入面，將筷子前後唔齊咁放喺檯度，認為係極之唔吉利。三長兩短代表死，有話係因為棺材喺未冚蓋之前，係由側邊底下三塊長木板同上下兩塊短木板組成，而且棺材係畀屍體，所以成為用筷子嘅禁忌之一。
【仙人指路】：呢種揸法係唔可以接受兼且極度冇禮貌，佢意思係上支剩係用大姆指加中指嚟做力點，而食指就向住外面指。北方人叫呢啲做「鬧街」，而食飯時有隻手指伸咗出嚟指指貢，就好似喺度指鬧緊邊個咁，係好冇禮貌嘅做法。另外重有一種仙人指路，就係一路同人講嘢一路用筷子指人，如果噉做都一樣好冇禮貌又好乞人憎，唔可以噉做。
【品箸留聲】：呢一種做法亦係好討厭嘅，意思係將筷子嘅一端含喺嘴度，用個嘴來回咁啜，重周時發出噝噝聲。佢被視為係下等做法，因為喺食飯時用嘴啜筷子，本身就已經係一種冇禮貌嘅行為，再配上核突嘅聲音，重更加令人討厭，又畀人以為冇家教。
【擊盞敲盅】：即係喺食飯時用筷子去敲啲碗碗碟碟，呢種行為就好似乞兒搵人要飯食咁。喺以前，啲行乞嘅人為咗想吸引人注意，就會一路敲住個碗砵一路依依哦哦咁哀求，希望路過嘅人可以施捨啖飯或者一個幾毫。所以食飯時敲碗碟係被視為下等唔要自尊嘅做法，俾人睇小。
【執箸巡城】：即係手拎住筷子，又唔理有冇人想食，就喺碟餸上面氹氹轉好似巡邏咁款，唔知想喺邊度落筷子夾嘢。呢種典型係冇禮貌嘅表現，加上目中無人嘅態度，令人極之反感。
【迷箸刨墳】：意思即係拎住筷子係咁喺碟餸上面摷，想搵到自己嘅獵物，就好似啲盜墓者係咁用嘢刨人哋個山墳咁款；咁做實會畀人鬧：「咁樣翻亂晒點過晒，人哋重使食嘅？」，係比起執箸巡城重更加畀人以為冇家教又乞人憎嘅行為。
【飛象過河】：即係夾嘢時，明明對住自己嘅一邊碟都有，但係就要喺碟餸嘅最遠嗰邊夾起。呢個行為會畀人以為冇家教。
【淚箸遺珠】：有啲餸會有汁料湯水伴埋，夾嘅時候如果唔用個碗或者器冊兜住，啲汁好容易會喺運送嘅過程中滴到周圍都係；尤其係隔住幾碟餸嘅時候，重會將啲滴汁撈咗落去第二啲餸度，極之令人反感，屬於嚴重失禮嘅行為。
【顛倒乾坤】：即係話倒轉筷子嚟用都唔理，照夾可也。呢種做法係會俾人睇低，因為搞到好似餓狼搶食，連面都唔顧，連筷子倒轉都唔理最緊要食咗先咁款。
【定海神針】：意思係話喺食飯嘅時候用一隻筷子去插碟入面嘅食物餸菜，咁做被認為係對同檯食飯嘅人嘅一種侮辱，就好似用中指指人一樣，係極之冇禮貌嘅行為。
【當眾晉香】：有啲人出於一片好心諗住幫人裝飯，點知順手就將對筷子插落啲飯度遞畀人，呢樣亦都係極之侮辱同埋不敬；因為呢一吓同插香嘅款一樣，而只有死人先會食香，所以係絕對唔可以接受嘅做法。
筷子匙羹座

筷子匙羹座係種飲食架生，放喺餐檯度用，用途係墊高對筷子同匙羹，唔使成對筷子或者匙羹同餐檯接觸。呢樣嘢喺唔少用筷子同匙羹嘅食肆可以見到。
筷子基

筷子基（葡文：Fai Chi Kei）係澳門一地，喺澳門半島西北一填地，屬花地瑪堂區。介於沙梨頭同青洲填地之間。

名
基卽係堤，填地原爲淺海，填後伸入內港如堤，上有兩排屋，似筷子，因以爲名。

設施
區內重要設施包括有逸園賽狗場等等。
筷子基社屋

筷子基社屋響澳門半島花地瑪堂區筷子基北街、筷子基街、飛喇士街同俾若翰街，係屬於房屋局嘅社會房屋。

背景
筷子基社屋第二期，由普通社屋同長者社屋兩棟大樓組成，佔地三千一百七十四平方米，建築費用係三億五千幾萬。落成後將會提供八百八十四個單位，重有三百六十六個輕型汽車同電單車位嘅公眾停車場。兩棟社屋大樓響五樓平台花園各自獨立，群樓部分三樓係托兒所、青少年同家庭綜合服務中心，四樓係殘疾人士展能同職訓復康中心，五樓面積有二千一百平方米嘅花園平台。一般社屋大樓樓高三十一層，六到三十樓係社屋單位，提供四百個單位，包括開放式、一房廳、兩房廳同三房廳單位各一百個，其中兩房廳單位面積五十平方米左右。長者社屋大樓樓高三十層，六樓係智障人士、精神病康復者輔助宿舍，七樓係長者日間中心，八到廿九樓係長者社屋單位，加埋提供四百八十四個單位，其中開放式單位有四百四十個、一房廳單位有四十四個。另外為咗方便行動唔方便嘅長者出入，各個單位大門口相對較寬，大門口設有高低兩個防盜眼，所有電掣都整響低啲嘅位，重用大掣嚟開關。譚光民話，筷子基社屋第二期落成之後，房屋局會盡快安排合資格嘅家團上樓，協助低收入家庭解決住屋困難。等候上樓嘅社屋輪候家團有五千八百八十七個。
2009年5月11號，筷子基社屋第二期響9月落成，分社屋大樓同長者大樓兩幢，加埋提供八百八十四個單位。長者大樓設有無障礙設施，包括方便輪椅人士嘅逃生斜坡，而四百八十四個長者單位都設有平安鐘同煙霧感應器，幫獨居長者提供廿四小時冇間斷嘅緊急支持。房屋局10號安排傳媒參觀筷子基社屋第二期地盤，由副局長譚光民、公共房屋事務廳長鄭錫林、技術支持處長陳華強介紹興建進度，同埋社屋單位間隔同設施。
2010年11月，筷子基社屋單位不銹鋼門工程展開，預計2011年1月完工。
2015年1月30號，筷子基重建社屋本來要響2012年底完工，不過目前工程重未搞掂，延遲足足兩年幾，七百三十七個社屋單位到而家重未落成。建設辦曾經解釋延期嘅主因係因為隔離嘅建築物殘舊，要謹慎重整地基，由於位置正正響人口密集嘅筷子基民居，重要兼顧噪音等問題，避免騷擾到居民。澳門建設辦建築職務主管馬文俊話，至於工程延遲預算要再追加幾多，建設辦都冇做回應。

意外
2017年5月19號晏晝四點幾，治安警同消防局接報筷子基北街快富樓十六樓一個單位發生一單懷疑自殺事件。警員同消防員接報到場，發現一個男人懷疑吊頸自殺，消防救護員立即將佢送去山頂醫院搶救，最終都係死咗。治安警察局通知司警局接手調查案件。死者屋企人話，死者2017年3月發生交通意外之後，成日失眠。19號晏晝，佢家姐出去幫佢買醫失眠嘅藥，大約四點幾返翻屋企，發現佢以一條尼龍繩綁住條頸掛響單位騎樓一條鐵通到，於是立即解佢落嚟同打電話報警。司警話死者姓李，廿五歲，澳門居民，對屍體表面進行檢查，冇發現可疑又或者可能由刑事行為引致嘅傷痕。響案發單位嗰廳到發現遺書。事件初步列做自殺個案，屍體等法醫檢驗，案件交畀調查科跟進。
2018年9月14號，朝早五點半，筷子基北街快富樓十七樓一個單位火燭，消防到場嗰陣發現火燭單位嘅窗戶已經有煙同火出來，爆門入屋發現一個七十四歲男住戶瞓左鐵閘隔離，個頭同四肢都有燒過嘅痕跡，證實當場死亡；之後火警波及到十八樓一個單位。三男兩女五個住戶響逃生期間吸入濃煙唔舒服，要送去山頂醫院。消防話，救火期間出動咗兩架雲梯車同十幾架救援車，大約廿分鐘將火救熄。消防之後繼續處理現場同淋水降溫，同時調查火燭原因，司警亦接報到場調查。火警期間快富樓社屋有大概一百八十個住戶要疏散。有住戶話，事發大廈警鐘成日誤鳴，導致大部分住戶冇第一時間反應，直到聽到疑似爆炸聲先緊急疏散。而筷子基北灣有關路段亦曾經一度封閉。
筵席章

筵席章係伊斯蘭教典籍《可蘭經》入面嘅第5章（蘇拉）。
筷子座

筷子座係種飲食架生，放喺餐檯度用，用途係墊高對筷子，唔使成對筷子同餐檯接觸。呢樣嘢喺唔少用筷子嘅食肆可以見到。
發展緊國家

發展緊國家（粵拼：faat3 zin2 gan2 gwok3 gaa1，又嗌開發中國家，英文：developing country），係指啲經濟、社會方面發展程度冇咁好嘅國家，同已發展國家相對。

發展緊國家一覽
圖入面藍色嗰啲代表已發展國家，紅色嗰啲代表未發展國家，橙色代表淨低嘅發展緊國家。（嚟自國際貨幣基金組織同聯合國嘅分類）
内文：第三世界
下面所列嘅發展緊國家絕大多數都係國際貨幣基金組織（IMF）認定嘅發展緊經濟體。

關於發展緊國家定義嘅爭議
對於一個國家係咪發展緊國家，唔同機構會有唔同嘅標準或者睇法。另外，有時一個國家會聲稱自己係發展緊國家，但其他國家未必會認同呢個說法。例如，中國近年雖然成為一個龐大嘅經濟體，但就仍然聲稱自己係發展緊國家，結果就引起一啲爭議。
發情期

發情期（英文：estrus period）係好多哺乳動物嘅乸都有嘅生理週期階段，指隻乸因為荷爾蒙起變化而變得有興趣交配。
發明家

發明家（英文：Inventor），係以創意科技方法、技術、工具等，解決人類嘅困難，滿足用家嘅需要，改善人類社會生活。
發條橙

《發條橙》（A Clockwork Orange）係英國作家安東尼伯吉斯喺1962年嘅反烏托邦小說。
發展援助

發展援助係一種海外援助，通常嚟支持某一個發展緊國家嘅經濟、環境、社會、或者政治嘅發展。同人道援助唔同，發展援助唔單只係短期嘅援助，而係爲一個地區嘅長期穩定同發展而做。有少數政府認爲某啲軍事援助屬於發展援助之内，但係呢個概念一般都唔受國際社會認同。
發展援助可以係兩個國家直接同意，亦可以係經過第三者，例如聯合國兒童基金會。依家嘅援助有大約7成係直接，3成係間接。
根據經濟合作暨發展組織嘅統計，世界上有大約8成嘅援助資金都係嚟自唔同國家嘅政府，而其他2成就係嚟自私人非牟利機構。 絕大部分嘅援助都係嚟自西方國家，但係亦有少部分係嚟自其他國家。
雖然一個國家人口嘅僑匯對國家嘅援助有唔少嘅幫助，但係呢啲都唔算入發展援助之内，因爲佢哋一般都係用私人途徑直接送俾家人朋友，而唔係經過政府。
發歌

發歌（粵拼：faat3 go1；英文：Our Song）係由廣州歌手李熙鬱同跳水員陳艾森、香港歌手陳藝之主唱嘅歌曲，分有粵語同英文、普通話三個版本。由梁正負責作曲，作詞除咗普通話版係莫偉寧負責之外，梁正負責咗佢嘅粵語填詞；而英文版填詞由Eva Yang同James J.負責。2016年12月28號出街後，同佢有關嘅音頻、短片點擊率超過5000萬人次，甚至連佢有關嘅新聞點擊率超過1.7億人次。粵語版亦係2017年1月23號發佈。
首歌主要介紹嘅係廣州當地嘅文化同春節（例如行花街、飲早茶同逗利市……）啲古仔。入面用咗好多個「花」同「8」、「fun」呢啲字樣。
聲搜尋

聲搜尋（英文：voice search）係指俾用家靠講嘢嘅聲嚟叫部電腦摷嘢。
聲林之王2

《聲林之王2》（英文：Jungle Voice 2）係臺灣嘅一個歌唱真人騷節目，呢個節目係《聲林之王》第二季。呢個節目嘅主持人係黃路梓茵 Lulu（花仙子），首席導師係蕭敬騰（獅子）同埋林宥嘉（樹），而且每一集仲有唔同歌手做飛行導師。

播出時間
呢段時間一致以廿四小時制東八區時間（UTC+8）做準。
聲樂

聲樂即係話用人聲嚟製造音樂嘅藝術，通過以發出人聲有關嘅各種技巧去制造音樂。而家嘅聲樂理論，都係由古典歌劇嘅發聲方式，即係由美聲（Bel Canto）嘅基礎上發展出嚟。舊時因為無咪同喇叭，所以唱歌嘅人會通過鼻腔共嗚、口腔肌肉控制等技巧，將把聲推到極限。之後音樂劇興起，又發展出唱低音嘅胸腔共鳴同唱高音嘅頭腔共鳴。中國地方戲曲就多數用一種叫京腔嘅發聲方式，呢啲都係屬於聲樂嘅技巧同內容。

簡史
古典歌劇嘅發聲方式起源喺17世紀初意大利，之後由於醫學同解剖學慢慢進步，亦令聲樂以科學化嘅方式，發展出一套完整嘅人聲學問出嚟，呢套技術包括有聲帶張力、腹式呼吸、鼻腔共嗚、胸腔共鳴、頭腔共鳴、轉音、喉結固定、口腔抬高、身體音箱論等。
聲東擊西

聲東擊西係三十六計入面嘅第6個計策，歸類入勝戰計，內容係表面上打一邊，實際打另一邊，擾亂敵方。
聲林之王

《聲林之王》（英文：Jungle Voice）係臺灣嘅一個歌唱真人騷節目，呢個節目由黃路梓茵做聲林大使，蕭敬騰、林宥嘉做首席導師，教唱導師宋念宇，飛行導師係楊丞琳、潘瑋柏、A-Lin、徐佳瑩、庾澄慶、陳嘉樺、信、羅志祥同埋魏如萱等知名歌手擔任。

節目大綱
《聲林之王》由兩位指標性導師林宥嘉（樹）、蕭敬騰（獅子）領軍，每集仲邀請一位飛行導師進行評選，同樣選秀出身嘅背景，更加希望搵到一個好聲音，令到大眾可以對音樂歌唱節目產生熱情同期待。

播出時間
呢段時間一致以廿四小時制東八區時間（UTC+8）做準。
聲效

聲效（sound effect）係指一啲人造或者人工處理過嘅聲，用嚟喺電影、電視劇同電子遊戲等嘅媒體嗰度達到某啲藝術效果。
聲控鬥室

《聲控鬥室》（英文：Sound Battle），前名《聲戰》，係香港電視娛樂製作嘅遊戲節目，由P1X3L全體成員（吳啟洋、歐鎮灝同葉振弘）主持，2022年2月14號到3月4號逢禮拜一到五23:00-23:30喺ViuTV播出。節目會搵藝人嘉賓玩同聲有關嘅遊戲，概念被認為有啲似2009年無綫電視遊戲節目《耳分高下》。
聲架悅

聲架悅，本名梁悅，廣東南海人，星加坡粵劇武生。門下弟子有文覺非。佢個仔梁醒波亦係粵劇演員。
聲帶

聲帶（粵拼：seng1 daai2）係人同某啲動物嘅發聲器官，喺喉道。
石牌街道

石牌街道係中國廣東省廣州市天河區轄下嘅一個街道，1987年3月20號設立，起初叫崗頂街道，同年8月3號改成而家個名。轄區總面積4.3平方公里，下轄22個社區，2005年總人口27萬人，其中常住人口13萬人，外來人口14萬人。
雖然個街道名叫做石牌，但係由於佢喺石牌崗頂，而個街道起初叫崗頂街道，廣州地鐵三號線亦將位於呢道個車站叫做「崗頂站」，因此石牌街道轄下經常俾人叫做「崗頂」，而石牌則多數指石牌村附近一帶。

參考資料
〈簡介〉。石牌街道辦事處網站。喺2008年8月28號搵到。
石牌站

石牌站 (臺北)：臺北捷運淡水信義線嘅車站。
石狗公

石狗公（Sebastiscus marmoratus），或者寫做石九公，又叫鮋魚、笠子，係輻鰭魚綱鮋形目平鮋科嘅一種食用魚，個樣有幾分似石斑，沿岸常見。
石狗神壇

石狗神壇喺香港大嶼山大澳吉慶後街，座立喺「創龍社」旁邊，估計已超過百年歷史，喺清朝取消遷界令之後，前人將石狗放返喺大澳供奉嘅。石狗神壇喺2013年9月10號被評為香港二級歷史建築。
石狗係古代中國南方民族傳說中嘅神犬，傳說神犬係畬族、輋族嘅祖先。佢係香港少數嘅供奉古畬族信仰神物，由此可見以前已經有畬族人喺大澳活動。而家石狗神石旁邊亦同時擺放咗代表土地嘅石頭、刻住「南無阿彌陀佛」嘅石碑、同觀音神像，根據大澳老一輩嘅村民所講，而家視石狗同土地一樣供奉住，村民裝香祈求福澤平安，趕走惡運。石狗雖然受盡風化，而家仍然能夠憑想像力估計石狗嘅頭同腳。
精英大師

精英大師（Silent Witness），係一隻香港賽馬馬匹，喺2002到2005年間，曾經17連勝因而成為香港短途馬王，亦係告東尼練馬師生涯嘅代表作。

簡歷
精英大師係一隻澳洲馬，1999年10月1號出世， 2002年12月26號第一次出戰沙田馬場一千米賽事，就已經跑第一，而且全程唔使鞭。2005年4月24號，當佢喺一場本地二級賽1400米贏咗女皇銀禧紀念盃冠軍之後，就打破咗美國九十年代馬王「雪茄」嘅16連勝紀錄，而以連續17場跑第一成為短途馬王。
不過喺2005年5月14號，精英大師第一次跑千六米冠軍一哩賽，結果俾牛精福星以短馬頭位破咗佢連勝紀錄。
而之後喺2005年6月5號參加日本安田紀念賽千六米賽事，喺日本東京競馬場入面，佢亦只係屈居第三。
喺同年10月2號，精英大師同另一匹香港馬好望角一齊出戰日本短途錦標，喺日本中山競馬場，終於贏返第一，係佢第一次喺海外勝出。始終短途先係精英大師嘅世界。

短途錦標系列
喺2003年至2004年期間，精英大師包辦晒洋紫荊短途錦標、百週年紀念短途盃同埋主席短途獎（合共六場本地一級賽），係首匹可以兩度包辦短途錦標系列三關頭馬嘅馬。
之但係喺2006年2月26號，精英大師試圖衞冕第三次香港短途馬，但喺百週年紀念短途盃只係跑第七，令好多人失望，同年3月26號喺主席短途獎跑第三，4月15號嘅女皇銀禧紀念盃跑第二。

健康問題
其實精英大師自從喺日本中山競馬場參加完日本短途錦標之後，佢嘅健康問題已經成為馬迷討論焦點，好多人認為佢已經再跑唔返，雖然間唔中都有啲迴光返照嘅情況，例如喺2006年4月15號女皇銀禧紀念盃入面，喺好多人睇淡嘅情況之下跑第二，但之後喺5月9號挑戰冠軍一哩賽，就得第九。
自從贏咗日本短途錦標之後，佢已經好耐冇跑過第一，而好多人都認為係同佢健康有關，而精英大師嘅健康問題亦令馬迷關心。
經馬會首席獸醫確認精英大師嘅後蹄球節骨有磨損同埋發炎情況。

退役
由於關節衰退，馬主施雅治伉儷同練馬師告東尼商量過之後，認為對於一隻七歲馬嚟講，呢啲關節問題嘅影響可以好大，為咗唔想佢咁辛苦，所以決定精英大師喺2007年2月4號跑埋場百週年紀念短途盃之後宣佈退役。
但佢最後一役只係跑尾二，雖然係咁，但喺佢行沙圈1時，全場馬迷都為精英大師呢場最後一役歡呼同拍掌，馬主施雅治重感動到當場喊咗出嚟。
退役之後，精英大師將會運去澳洲墨爾本市外一個專為各地馬王而設嘅Living Legends牧場頤養天年。而馬會亦喺2007年2月25號為佢舉行退役儀式，並最後一次踏足沙田草地。係首匹可以行入賽道嘅退役馬。

倒貼賠率
由於精英大師喺短途賽嘅成績幾乎係無敵，令佢每次出賽都成為大熱門，獨贏賠率試過去到最低嘅10.5蚊，可以話中咗都蝕水，而由於太多人中，亦令馬會蝕水130萬。
不過由於精英大師嘅名氣，馬會亦唔介意蝕水，當係宣傳都好，事實上馬會亦成日用精英大師嚟宣傳，當有精英大師出賽，馬會都會大賣廣告，甚至喺廣告入面話：「精英大師威，即係香港人威」。又為佢起咗個網站，令佢成為香港第一匹有網站嘅馬。亦因為咁，鄭中基就有一首單曲係唱好精英大師，叫做《精英》。
2009年11月，為咗慶祝香港賽馬會125周年會慶，精英大師嘅銅像特登被放喺沙田馬場嘅公眾棚廣場，之後永遠擺喺嗰度。
精裝送禮仔

《精裝送禮仔》（Jing Jong Sung Lai Jai），係香港電視娛樂製作嘅真人騷節目，2017年4月8號開始逢禮拜六22:30-23:30喺ViuTV播，由強尼、王志安（Otto）、英健朗（小占）、歐偉邦（Pete）主持。節目會送份禮物畀十位有香港精神嘅嘉賓。
精算學

精算學（英文：actuarial science）係一門領域，運用統計學上嘅方法嚟評估風險，成日會幫企業做有關風險管理方面嘅決策。
精華町

精華町（粵拼：zing1 waa4 ding1，日文：精華町／せいかちょう Seika chō */?）係日本京都府嘅其中一個町。面積25.68平方公里，2020年人口有35,989人，人口密度每平方公里1,401人。
精蟲

精蟲（粵拼：zing1 cung4）又叫做精子（zing1 zi2；英文：spermatozoon）係男性或者其他公嘅生物嘅生殖細胞。精蟲同卵子結合成受精卵，跟住發育做胚胎。
對後人嚟講，精蟲細胞畀咗大約一半嘅遺傳物質。喺哺乳動物入面，後人嘅性別由精蟲去決定：有Y染色體嘅精蟲受精之後發育做男性後人（XY型），有X染色體嘅精子受精之後發育做女性後人（XX型），卵子淨係提供X染色體。精蟲最初畀雷文霍克喺1677年搵到。

構造
精蟲主要由頂體、細胞膜、細胞核、有精子特徵性嘅螺旋狀粒線體同鞭毛所構成。頂體有溶解酶。喺精子同卵子接觸嗰陣，溶解酶會被釋放出嚟，融咗卵子嘅透明帶（zona pellucida）後同卵子結合，變成受精卵。
人類嘅精蟲形狀好似一隻小蝌蚪，大約長50-60微米（0.05-0.06毫米），係人體入面最細嘅細胞。佢個頭嘅細胞核負責攞親代嘅遺傳基因，中段含有大量線粒體以提供能量，條尾部就有運動功能，令精蟲可以向前游。

產生
精蟲發生（spermatogenesis）係有性生殖嘅雄性動物長達250米嘅睾丸入面，生殖細胞喺精原細胞一直發育到成熟精子嘅過程。
而人類一次正常嘅射精過程入面，佢射出嚟嘅精液，精子嘅數目大約有2億至5億個咁多，但係喺精液嘅總體積入面淨係佔好細嘅比例。
原始生殖細胞經有絲分裂，分裂做好多精原細胞。精原細胞之後變咗做初級精母細胞。一個初級精母細胞經減數分裂之後，變做兩個次級精母細胞。兩個次級精母細胞經過減數分裂後變成四個精細胞。精細胞經過分化/精子形成為單倍體嘅精子。

死亡
精蟲死亡係因為喺空氣逗留得太耐。一般情況下，精蟲喺陰道一個鐘之後就唔會郁，兩個鐘後就會死。
精索

精索（英文：spermatic cord），係男人身體內一抽從腹股溝管（英文：Inguinal canal）腹環到睾丸上端嘅圓索狀結構，屬於男性生殖系統嘅一部份。

解剖
男人兩抽精索連兩粒睾丸同埋條脧嘅解剖
每個男人有左右兩邊精索一對，每抽精索由輸精管、睾丸動脈（英文：Testicular artery）、睾丸靜脈（英文：Testicular vein）叢、神經線同埋淋巴管等組成，外面仲有幾層筋膜包繞住。
睾丸靜脈叢係由好多睾丸靜脈相互吻合所成；睾丸靜脈有瓣膜，等啲血會回流心臟、防止血倒流返落粒睾丸。輸精管位於精索後內側，管壁較硬所以好容易隔住陰囊摸到。

功用
精索可以話係男人兩粒睾丸嘅生命線，因為血液、神經線同淋巴都經過佢到達或者離開睾丸。

疾病
常見精索疾病係精索靜脈曲張（中文：精索靜脈曲張），成因係睾丸靜脈嘅瓣膜失效，血液向下倒流積聚引致曲張，而大部分男人都喺左邊抽精索發病。精索靜脈曲張會影響陰囊血液循環以及導致溫度過高、降低精子數量同質素，妨礙生育。
緊急疾病有精索扭轉，引致睾丸扭曲，阻礙睾丸供血更令睾丸壞死；九成精索扭轉個案都屬精索過長。
芽月11號

芽月11號（法文：11 Germinal），亦叫蔓長春花日（法文：Pervenche），係法國共和曆入面每年嘅第191日，離年尾重有174日（閏年175日）。
芽月15號

芽月15號（法文：15 Germinal），亦叫花蜂日（法文：Abeille），係法國共和曆入面每年嘅第195日，離年尾重有170日（閏年171日）。
芽月17號

芽月17號（法文：17 Germinal），亦叫落葉松日（法文：Mélèze），係法國共和曆入面每年嘅第197日，離年尾重有168日（閏年169日）。
芽月19號

芽月19號（法文：19 Germinal），亦叫蘿蔔日（法文：Radis），係法國共和曆入面每年嘅第199日，離年尾重有166日（閏年167日）。
芽月10號

芽月10號（法文：10 Germinal），亦叫孵蛋場日（法文：Couvoir），係法國共和曆入面每年嘅第190日，離年尾重有175日（閏年176日）。
芽月14號

芽月14號（法文：14 Germinal），亦叫山毛櫸日（法文：Hêtre），係法國共和曆入面每年嘅第194日，離年尾重有171日（閏年172日）。
芽月12號

芽月12號（法文：12 Germinal），亦叫鵝耳櫪日（法文：Charme），係法國共和曆入面每年嘅第192日，離年尾重有173日（閏年174日）。
芽月16號

芽月16號（法文：16 Germinal），亦叫生菜日（法文：Laitue），係法國共和曆入面每年嘅第196日，離年尾重有169日（閏年170日）。
芽月13號

芽月13號（法文：13 Germinal），亦叫羊肚菌日（法文：Morille），係法國共和曆入面每年嘅第193日，離年尾重有172日（閏年173日）。
芽月18號

芽月18號（法文：18 Germinal），亦叫毒參日（法文：Ciguë），係法國共和曆入面每年嘅第198日，離年尾重有167日（閏年168日）。
筆記

筆記又叫筆記文，係一種隨筆記錄既文體，係記錄瑣事既隨筆散記，典型既筆記文係史料筆記、考據筆記同埋筆記小說。 筆記文最早出現係東漢，以去到唐朝同埋宋朝發展得最好。 用「筆記」兩個字做書名既，最早係北宋宋祁既《筆記》，又叫做《宋景文筆記》或者《宋氏筆記》三卷。
宋朝既史學發展得比較好，出名既學者亦比較多，例如歐陽修、司馬光、宋祁、馬端臨等，所以宋朝筆記既裏面既史料筆記最為發達。呢啲歷史筆記既主要特點係多數都係用「親歷」、「親見」同埋「親聞」既第一手資料嚟記敘當朝既軼事同埋掌故，內容比較切實。
筆跡

筆跡，亦叫字跡，係一個人嘅寫字風格，每個人嘅筆跡唔多唔少都會有差異，所以好多時都可以憑筆跡去認啲字係邊個寫。
筆順

筆順係指喺書寫漢字嗰陣，筆畫出現嘅先後次序。

基本規則
一般嚟講筆順嘅基本規則有：由上到下，由左到右，先橫後豎，先撇後捺，底橫後寫，穿底中豎最後寫，由外至內，先外後內再封口，先中間後兩邊，「辶、廴」最後寫，「凵」盆最後寫……等等。但係有時可能唔係噉。

通行筆順
好似下列呢啲字，唔理邊度嘅人，一般都會噉樣寫。可以視爲通行嘅筆順。
由上到下
由左到右
由上到下，由左到右
先橫後豎
底橫後寫
穿底中豎最後寫
挑筆後寫
中豎變撇後，仲後過挑筆
先撇後捺
先橫後豎，先撇後捺
由外至內
最後封口
先外後內再封口
先中間後兩邊
辶、廴最後寫
凵最後寫
有啲漢字獨用嗰陣，同佢做偏旁嗰陣，筆畫有啲唔同。因此筆順亦未必一樣。例如：

差異筆順
然而，因爲地區習慣唔同，或者因爲書法流派唔同，有啲字嘅筆順可能出現差異。
所以，嚴格嚟講，漢字並無絕對正確、統一嘅筆順，只會有某一地區一時間內規定嘅“相對正確”嘅筆順。
以下係一啲例子。

書法流派差異
因唔同嘅書法流派，有啲字嘅筆順並唔一致。例如：

地區差異
喺書寫字體或方向唔同嗰陣，筆順可能有所差異。
現代臺灣、日本同韓國、現代中國大陸（1956年漢字簡化方案宣佈以後）各有自己嘅筆順規定。台灣、港澳係「點、橫、直、撇、捺」，中國大陸係「橫、豎、撇、點、折」。一樣嘅漢字，有嘅時候會出現唔一樣嘅筆順。以下係一啲例子。

「田、由、角」等字
注意：「甲、申、用、甪、角 、甫、羊、丰」等字嘅中豎下方穿頭。無論古今中外，中豎都係最後寫，同上例唔一樣。

「有、右」等字
注意：「有、右」等字嘅首兩筆嚟自「又」字古文，因此傳統書法同日本筆順係噉樣。但「左」字首兩筆嚟自「𠂇」字古文，無論古今中外，皆先橫後撇。

流派同地區兼備嘅差異
有啲字唔同嘅書法流派、唔同地區規定中，筆順皆有分別。就譬如：

作用
筆順一定程度上可能會影響漢字嘅書寫速度同美觀性。
例如話：「夾」、「爽」兩字，若先寫中間（「大」部件），再寫左右（「从」部件、「㸚」部件），字體容易變得寬扁。因此正常嘅筆順，皆先寫「一」，再寫「从」或「㸚」部件，最後才寫「人」。
筆管榕

筆管榕（粵拼：bat1 gun2 jung4；學名：Ficus subpisocarpa）係桑科榕屬嘅常綠大喬木，而家喺中國海南、廣東、廣西、福建、雲南、浙江、香港、臺灣，同埋日本琉球群島、越南、老撾、緬甸、泰國、馬來西亞、印度都搵到。

名
呢種植物喺臺灣又嗌雀榕，喺香港又嗌黃葛樹。
呢種樹過去被認為係華麗榕（Ficus superba）嘅變種，所以曾經用過學名「Ficus superba var. japonica」。

形態
樹皮係暗啡，表面平滑，樹枝有乳汁；葉互生或簇生，薄革質，長橢圓形兼全緣，有些少波形，基生3出脈。花係隱頭花序，好似個波噉，每年5～8月開花；果扁波形，熟時變紫紅。

用途
筆管榕可以用嚟做行道樹之外，佢嘅根同葉可以做藥，有清熱解毒嘅功效。
筆翼豆屬

筆翼豆屬（粵拼：bat1 jik6 dau6 suk6，Alistilus ），係豆目豆科蝶形花亞科嘅其中一個屬。
筆跡分析

筆跡分析（英文：Graphoanalysis）係一種心理測試，佢係睇寫嗰個人嘅字跡，睇下啲特點，然之後分析下佢做乜同埋佢性格，又或者對下啲字跡係咪佢嘅。筆跡分析一般係筆跡專家做嘅。
筆花莓屬

筆花莓屬（學名：Orthaea）係杜鵑花目杜鵑花科嘅一個屬。
筆袋

筆袋係裝筆同其他文具嘅袋，方便隨身帶住，通常用布、真皮或者軟膠整。
舊時亦興用金屬、木或者硬膠整成盒形，就叫做筆盒。
筆記簿

筆記簿，又叫記事簿，係用嚟做筆記嘅簿，入面有好多張空白嘅紙，多數都畫定一行行方便寫字。